18 बच्चों को इस साल के राष्ट्रीय बहादुरी पुरस्कार से सम्मानित करेंगे प्रधानमंत्री नरेंद्र मोदी  
18 बच्चों को इस साल के राष्ट्रीय बहादुरी पुरस्कार के लिए चुना गया है.
तीन बच्चों को ये पुरस्कार मरणोपरांत दिया जा रहा है. 
राजपथ पर होने वाली 26 जनवरी की परेड में ये बच्चें हिस्सा लेंगे.
पुरस्कार का चयन एक उच्चस्तरीय समिति ने किया है, जिसमें विभिन्न मंत्रालय, विभागों के साथ एनजीओ और भारतीय बाल कल्याण विभाग के अधिकारी भी शामिल थे. गणतंत्र दिवस के पहले 24 जनवरी को प्रधानमंत्री नरेंद्र मोदी इन्हें सम्मानित करेंगे और इसके बाद ये गणतंत्र दिवस परेड में हिस्सा लेंगे. पहली बार 1957 में दो बच्चों को बहादुरी के लिए ये पुरस्कार दिए गए थे. उसके बाद से हर साल ये राष्ट्रीय पुरस्कार बच्चों को दिया जाता है. अब तक 963 बच्चों को ये पुरस्कार दिया जा चुका है, जिसमें 680 लड़के और 283 लड़कियां शामिल हैं.